Byrettens dom ændres, således at straffen på fængsel i 6 måneder gøres ubetinget
Ret: Østre Landsret (2. instans)
Faggruppe: Straffesag — Almindelig domsmandssag
Sagsemner: Formueforbrydelser;

/

UDSKRIFT
AF

ØSTRE LANDSRETS DOMBOG
____________

D O M

Afsagt den 8. december 2016 af Østre Landsrets 18. afdeling

(landsdommerne Ulla Staal, B. Tegldal og Klaus Boye (kst.) med domsmænd).

18. afd. nr. S-1220-16:

Anklagemyndigheden

mod

Tiltalte

(CPR nr.)

(advokat Flemming Wahren, besk.)

Dom afsagt af Retten i Roskilde den 21. april 2016 (4A-1004/2016) er anket af anklage-

myndigheden med endelig påstand om skærpelse, således at straffen gøres ubetinget.   

Tiltalte har påstået stadfæstelse.

Forklaringer

I landsretten har tiltalte om sine personlige forhold forklaret blandt andet, at hun fortsat er i

uopsagt stilling på plejehjemmet. Hun har overvundet de psykiske problemer, hun havde i

april 2015, og som er omtalt i personundersøgelsen. Hendes tidligere stofmisbrug skyldtes,

at hun følte sig ensom, og hun brugte udbyttet fra de pådømte forhold til at finansiere

stofmisbruget.   

Landsrettens begrundelse og resultat

Ved dommen af 8. november 2006 blev tiltalte for ligeartet kriminalitet for et beløb på ikke

under 180.000 kr. straffet med fængsel i 6 måneder, der blev gjort betinget blandt andet



/

- 2 -

med vilkår om, at hun udførte ulønnet samfundstjeneste i 120 timer, og at hun undergav sig

behandling mod misbrug af alkohol og narkotika efter Kriminalforsorgens nærmere be-

stemmelse.

Under personundersøgelsen i forbindelse med nærværende sag har tiltalte oplyst, at hun fra

september til december 2014 havde et misbrug af amfetamin og kokain, og hun har i lands-

retten forklaret, at misbruget blev finansieret af udbyttet fra de pådømte forhold.   

På denne baggrund finder landsretten, at der ikke er grundlag for, at straffen, som findes

passende udmålt, gøres betinget med vilkår om samfundstjeneste.

Landsretten ændrer derfor dommen, således at straffen gøres ubetinget.

T h i  k e n d e s  f o r  r e t :

Byrettens dom i sagen mod Tiltalte ændres, således at straffen på fængsel i 6 måne-der

gøres ubetinget.

Tiltalte skal betale sagens omkostninger for landsretten.



/